Lav et referat af nedenstående tekst:

Tekst:
Superliga-nedrykkerne fra AaB er i gang med at sammensætte den trup, der skal få klubben tilbage i landets bedste fodboldrække. En af dem, der skal bidrage til den mission, er den 29-årige spanier Diego Caballo. AaB fortæller tirsdag, at klubben har indgået en to-årig aftale med venstrebacken. - Vi ser Diego Caballo som en spiller, der kan forstærke vores hold og vores trup. Han er teknisk dygtig og har en god venstrefod, men han vil nok skulle bruge nogle uger på at finde kampformen, siger AaB’s sportsdirektør Ole Jan Kappmeier. Diego Caballo, som fik sin fodboldopdragelse på storklubben Real Madrids akademi, har i den seneste sæson optrådt i Australien for Sydney FC, hvor det blev til 28 officielle kampe. Første klub i Nordeuropa Han har primært tilbragt karrieren hos klubber i den næstbedste række i Spanien, men står også noteret for tre U17-landskampe for sit hjemland. - Jeg er utrolig glad for at skifte til en spændende klub som AaB, og sammen med mine nye holdkammerater håber jeg, at vi kan skabe en succesfuld sæson for klubben og klubbens mange fans, siger Diego Caballo om skiftet til den nordjyske klub. - Det er første gang, jeg bliver en del af en nordeuropæisk klub, så det glæder jeg mig meget til, og jeg vil gøre mit bedste for at bidrage til holdet og hjælpe mine holdkammerater bedst muligt, siger Diego Caballo. Diego Caballo får trøje nummer 15 i AaB og tiltræder i klubben på mandag.

Referat:
1. divisionsklubben AaB har sikret sig den spanske venstreback Diego Caballo.